b'\n_START_ARTICLE_\nPernu vaivadija\n_START_SECTION_\nIstorija\n_START_PARAGRAPH_\nPernu vaivadijos teritorija \xc4\xaf Abiej\xc5\xb3 Taut\xc5\xb3 Respublikos sud\xc4\x97t\xc4\xaf pateko po Livonijos ordino sutriu\xc5\xa1kinimo 1561 m. susik\xc5\xabrus Infliant\xc5\xb3 provincijai ir pasibaigus Livonijos karui. Vaivadij\xc4\x85 1598 m. \xc4\xafsteig\xc4\x97 Abiej\xc5\xb3 Taut\xc5\xb3 Respublikos karalius \xc5\xbdygimantas Vaza._NEWLINE_Pernu vaivadija ap\xc4\x97m\xc4\x97 apie 12 000 km\xc2\xb2. D\xc4\x97l nedidelio ploto \xc4\xaf ma\xc5\xbeesnius administracinius vienetus \xe2\x80\x93 pavietus padalinta nebuvo._NEWLINE_Pernu vaivadij\xc4\x85 Abiej\xc5\xb3 Taut\xc5\xb3 Respublikos senate atstovavo Pernu vaivada ir Pernu ka\xc5\xa1telionas, vaivadija \xc4\xaf seim\xc4\x85 rinkdavo du pasiuntinius, Lietuvos Tribunole j\xc4\x85 atstovavo du deputatai._NEWLINE_Pernu vaivadija fakti\xc5\xa1kai nustojo egzistuoti jau 1621 m., kai kra\xc5\xa1t\xc4\x85 u\xc5\xbe\xc4\x97m\xc4\x97 \xc5\xa0vedija. Pernu miestas buvo u\xc5\xbeimtas jau 1617 m. Formaliai Pernu vaivadija panaikinta po Olivos taikos 1660 m. Pernu vaivados pareigyb\xc4\x97 panaikinta po Tre\xc4\x8diojo Abiej\xc5\xb3 Taut\xc5\xb3 Respublikos padalijimo 1795 m.'